- સી.જે.પટેલ એન્ડ સન્સ કંપનીના ભાગીદાર અને ચેરમેન હર્ષદભાઇ દલાલનું હદય રોગના હુમલાથી મૃત્યુ નિપજ્યું હતું. તેઓ પોતાના ઘરે હતા તે સમયે જ આ હુમલો થતા મોત નિપજ્યું હતું. રાજ્ય સહિત અન્ય રાજ્યમાં પણ ચાલતી શૈક્ષણિક સંસ્થાઓ સહિત સાંસ્કૃતિક અને સામાજિક સંસ્થાઓમાં તેઓ આગળ પડતું સ્થાન ધરાવતા હતા. તેમજ ઉદાર હાથે સખાવત પણ કરતા હતા. તેઓના અવસાનના સમાચાર મળતાની સાથે જ પૂર્વ કેન્દ્રિય મંત્રી અને સી.જે.પટેલ એન્ડ સન્સ કંપનીના ભાગીદાર પ્રફૂલ પટેલ પણ નડિયાદ આવી પહોંચ્યા હતા. સાથે સાથે જુદી જુદી સંસ્થાઓ સાથે સંકળાયેલા આગેવાનો નડિયાદ આવી પહોંચ્યા હતા.